Tropaeum Traiani, 1977. aasta rekonstruktsioon. Foto: Bogdan Croitoru, 2011
**Tropaeum Traiani** (ladina keeles 'Traianuse võidumärk') on monument Vana-Rooma sõjaväelinnas Civitas Tropaensiumis (tänapäeval Adamclisi Rumeenias).

Monument valmis 109. aastal, et tähistada keiser Traianuse võitu daaklaste üle 101.–102. aasta talvel Adamclisi lahingus. Enne monumenti asus samas kohas altariehitis, mille seintele olid kirjutatud 3000 hukkunud leegionäri ja abiväelase nimed. Monument oli pühendatud Mars Ultorile (Mars-kättemaksjale).

20. sajandiks oli monumendist alles vaid kivi- ja krohvikuhil. 1977. aastal valmis selle tänapäevane rekonstruktsioon.

Pealdiskiri
-----------

Monumendil asus Mars Ultorile pühendatud pealdiskiri, mis on säilinud fragmentaarselt. Seda on taastatud alljärgneval kujul:

> 
> MARTI ULTOR[I]  
> 
> IM[P(erator)CAES]AR DIVI  
> 
> NERVA[E] F(ILIUS) N[E]RVA  
> 
> TRA]IANUS [AUG(USTUS) GERM(ANICUS)]  
> 
> DAC]I[CU]S PONT(IFEX) MAX(IMUS)  
> 
> TRIB(UNICIA) POTEST(ATE) XIII  
> 
> IMP(ERATOR) VI CO(N)S(UL) V P(ater) P(atriae)  
> 
> ?VICTO EXERC]ITU D[ACORUM]  
> 
> ?---- ET SARMATA]RUM  
> 
>  ----]E 31.
> 
> 
> 

Eestikeelses tõlkes:

> 
> "Kättemaksjale Marsile  
> 
> Imperaator Caesar, jumaliku  
> 
> Nerva poeg Nerva  
> 
> Traianus Augustus Germanicus  
> 
> Dacicus, pontifex maximus,  
> 
> 13. korda tribuunivõimuga,  
> 
> 6. korda imperaator, 5. korda konsul, isamaa isa,  
> 
> olles võitnud daaklaste armee  
> 
> ... ja sarmaatide ..."
> 
> 
>

Galerii
-------

* Monumendi rekonstruktsioonMonumendi rekonstruktsioon
* Fragmendid originaalmonumendistFragmendid originaalmonumendist
* Monumendi detail: Medusa peaMonumendi detail: Medusa pea
* Falx'i (sirbikujulise relva) detail monumendil*Falx*'i (sirbikujulise relva) detail monumendil
* Monumendi ehitusel kasutatud Rooma katusekiviMonumendi ehitusel kasutatud Rooma katusekivi
* Monumendi rekonstruktsiooni läbilõigeMonumendi rekonstruktsiooni läbilõige
* Monumendi kolm rekonstruktsioonivisanditMonumendi kolm rekonstruktsioonivisandit
* Foto aastast 1896Foto aastast 1896
* Foto Adolf Furtwängleri raamatus "Das Tropaion von Adamklissi und provinzialrömische Kunst" (1903)Foto Adolf Furtwängleri raamatus "Das Tropaion von Adamklissi und provinzialrömische Kunst" (1903)
* Foto Adolf Furtwängleri raamatus "Das Tropaion von Adamklissi und provinzialrömische Kunst" (1903)Foto Adolf Furtwängleri raamatus "Das Tropaion von Adamklissi und provinzialrömische Kunst" (1903)

Metoobid
--------

Monumendil oli 54 metoopi, mis kujutasid Rooma leegione võitlemas vaenlastega. Enamikku nendest metoopidest (48) säilitatakse läheduses asuvas Adamclisi muuseumis, üks asub İstanbuli Arheoloogiamuuseumis, ülejäänud on kaotsi läinud. (Kaks neist olevat teel Bukaresti kukkunud Doonausse.)

Viited
------

1. ↑
2. ↑  C. Giurescu, "Istoria românilor. I. Din cele mai vechi timpuri pînă la moartea lui Alexandru cel Bun." București: Editura BIC All, 2007, lk. 78.

Kirjandus
---------

* Florea Bobu Florescu, "Das Siegesdenkmal von Adamklissi. Tropaeum Traiani". Bukarest: Akademieverlag, 1965.
* Wilhelm Jänecke, "Die ursprüngliche Gestalt des Tropaion von Adamklissi". Heidelberg: Winter, 1919.
* Adrian V. Rădulescu, "Das Siegesdenkmal von Adamklissi". Konstanza 1972.
* Ian Archibald Richmond, "Adamklissi". Papers of the British School at Rome 35, 1967, lk. 29–39.
* Lino Rossi, "A Synoptic Outlook of Adamklissi Metopes and Trajan's Column Frieze. Factual and Fanciful Topics Revisited". Athenaeum 85, 1997, lk. 471–486.
* Brian Turner, "War Losses and Worldview: Re-Viewing the Roman Funerary Altar at Adamclisi." American Journal of Philology 134.2, 2013, lk. 277–304. DOI:10.1353/ajp.2013.0019

Välislingid
-----------

|  |  |
| --- | --- |
|  | Pildid, videod ja helifailid Commonsis: **Tropaeum Traiani** |

* Adamklisi muuseum